ડિલિવરી ડ્રૉન વધુ મહત્ત્વના સાબિત થઈ શકે છે. આનું કારણ એવી સંભાવના છે કે તેઓ જીવનરક્ષક ટૅક્નૉલૉજી બની શકે છે. રવાન્ડામાં તો આ વાત વાસ્તવિકતા બની પણ ચૂકી છે જ્યાં સિલિકૉન વેલીએ એક સ્ટાર્ટ અપ શરૂ કર્યું છે. તેનું નામ ઝિપલાઇન છે. તે ડિલિવરી ડ્રૉનનો ઉપયોગ દેશભરમાં હૉસ્પિટલો અને ક્લિનિક્સમાં કોઈ ચીજ પહોંચાડવા કરી રહ્યું છે. હવે ઝિપલાઇને ઉડવાનું શરૂ કરી દીધું છે અને વર્ષ 2018ના અંત સુધીમાં અમેરિકામાં પણ તેનો ઉપયોગ શરૂ થઈ શકે છે. આ ડ્રૉનને વિશ્વનું સૌથી ઝડપી વ્યવસાયિક ડિલિવરી ડ્રૉન ગણાવાય છે. ઝિપ્સ નામના ઝિપલાઇન ડ્રૉન નાની જડેલી પાંખનાં વિમાનો બનાવે છે જે તેમના ડિલિવરી ક્ષેત્રમાં જાય છે અને પેરેશ્યૂટ દ્વારા પૂરવઠાની ચીજો ફેંકવાનું કામ પૂરું કરે છે. સૌથી આધુનિક અને ઝડપી ઝિપ્સ 90 માઇલ પ્રતિ કલાકની ઝડપે ઊડે છએ અને 99 માઇલની ગોળાકાર મુસાફરી કરે છે, જે ક્વાડકૉપ્ટર ડ્રૉન કરતાં ચાર ગણી ઝડપી મુસાફરી છે અને તે તેના કરતાં લગભગ 200 ગણો વધુ ડિલિવરી વિસ્તાર આવરી શકવા સમર્થ છે. નાસ્તા જેવી ચીજો લઈ જવા કરતાં સાન ફ્રાન્સિસ્કો બે એરિયાના સ્ટાર્ટઅપે જીવનરક્ષક તબીબી ચીજો પૂરી પાડવાના વણખેડેલા વિસ્તાર પર ધ્યાન કેન્દ્રિત કર્યું છે, તેમ ઝિપલાઇનના સીઇઓ અને સહ સ્થાપક કેલર રિનૌડોએ જણાવ્યું હતું. રિનૌડોએ કહ્યું હતું કે જો આપણે પૃથ્વી પરના દરેક માનવને ત્વરિત ડિલિવરી પૂરી પાડી શકીએ તો અમે એ માટે જ આ કાર્ય શરૂ કરવા ઈચ્છીશું.